GiliGold/VAD_KnessetCorpus huggingface dataset:
<חיים שמואלי: כשיש התפרעות או כשיש חבר'ה מ"המוראביטון" או מהפועלים שמתקרבים יותר מידי למבקרים, אנחנו מרחיקים אותם.
<חיים שמואלי: חלק מהם אנחנו עוצרים.
<חיים שמואלי: ממש לפני כמה דקות הראיתי לסממ"ז אדם שנעצר רק על הסוגיה הזאת.
<חיים שמואלי: אנחנו פועלים באותה מידה הנדרשת אל מול אותם פעילים.
<חיים שמואלי: לבוא ולעצור את אותם פעילים במכה אחת בהר הבית זה לא מעשי.
מירי רגב: אני אגיד לך מה כן מעשי.
מירי רגב: מעשי זה לסגור את ההר.
מירי רגב: תשנה את התפישה המבצעית שלך.
מירי רגב: אל תגיד שמה שהיה זה מה שיהיה.
מירי רגב: תסגור את ההר באותו רגע כך שלא יהודי נכנס ולא מוסלמי נכנס במשך יום, יומיים שלושה.
מירי רגב: תביא את הווקף, תביא את השגריר הירדני, תביא את מי שצריך.
מירי רגב: תגיד, חברים, אתם בירדן מוכנים שירביצו לשוטר?
מירי רגב: גם אנחנו לא מוכנים שזה יהיה.
מירי רגב: תהיו כאן עכשיו 4,5,6 ימים עד שכולם יצאו מהמסגד.
מירי רגב: מאותו רגע תטפלו בהם.
מירי רגב: בגלל שאנחנו לא יודעים לכבד את עצמנו, אף אחד לא יכבד אותנו.
<חיים שמואלי: אנחנו מאוד מכבדים את עצמנו.
<חיים שמואלי: ההחלטה הגורפת, כמו שמגדירים אותה, למנוע כניסה של מוסלמים זאת לא החלטה בידי משטרה.
מירי רגב: זו כן החלטה של משטרה.
מירי רגב: כשזורקים עליך אבנים זאת החלטה של משטרה.
מירי רגב: יבוא לפה פרקליט המדינה.
מירי רגב: בדיון הבא על הר הבית יבוא לפה פרקליט המדינה כדי לקבל התייחסויות.
מירי רגב: אני רוצה ששי ניצן יגיד אם הוא חושב שזה הגיוני - אני אראה פה את הסרטון שהממ"ז הראה - שעשרות כיסאות נזרקים לעבר שוטרים, כאשר מה שאנחנו עושים זה לסגור את שתי הדלתות הירוקות כאילו לא קרה כלום.
מירי רגב: האם זה הגיוני במדינה ריבונית?
<אבשלום פלד: אנחנו סוגרים את ההר.
<חיים שמואלי: אנחנו מונעים כניסה של מתפרעים ושל מתפרעות לאורך זמן, כמו שהוגדר ב-10 הימים האחרונים, מתוך כוונה - - אני חושב שזה מאוד מידתי.
מירי רגב: חיים , זה עניין של תפישה אחרת.
מירי רגב: באותו רגע שזורקים ומתנהגים ככה אל השוטרים - נסגר ההר.
מירי רגב: 3,4 ימים, מבחינתי, אין כניסות ויציאות להר.
מירי רגב: סוגרים את ההר.
מירי רגב: עכשיו הם יוצאים לאט לאט.
מירי רגב: בסוף הם צריכים לשתות, לאכול, משהו הם צריכים לעשות.
מירי רגב: לוקחים את כל מי שהיה שם לתשאול, מטפלים בו.
מירי רגב: תאמין לי, מחר ומחרתיים זה לא יקרה.
מירי רגב: תשמעו, לא יכול להיות מצב שאנחנו לא רוצים לחתור למגע ולעשות את הדברים נכון.
מירי רגב: זה ישנה את כל תמונת המציאות בהר.
<אבשלום פלד: אין אירוע שבו המתפרעים במסגד לא מגיעים להישפט.
משה זלמן פייגלין: חיים, יש לי שאלה אליך.
משה זלמן פייגלין: מה היה המשפט האחרון של החוטף שהטיס את המטוס במגדל התאומים?
משה זלמן פייגלין: מה הוא אמר?
משה זלמן פייגלין: יש לך ספק מה הוא אמר?
משה זלמן פייגלין: אין לך ספק.
משה זלמן פייגלין: הוא אמר "אללה אכבר".
משה זלמן פייגלין: לבוא בגישה כזאת מיתממת ולהגיד "מצטערים, בית המשפט אמר - -
<אבשלום פלד: זה לא בידי המשטרה.
משה זלמן פייגלין: אני לא מקבל את מה שאתה אומר עכשיו.
<אבשלום פלד: עצרנו אנשים.
משה זלמן פייגלין: יש קריאת "אללה אכבר" נחמדה ותמימה מהמסגדים בשעת התפילה.
משה זלמן פייגלין: צריך להבין, הקריאות "אללה אכבר" המסוימות האלו, בתור מי שעולה באופן קבוע להר - בתור שוטר ותיק אתה ודאי תסכים איתי - הן קריאות קרב, הן לא תפילה.
יהודה גליק: כמו שכתוב בהגדרה.
משה זלמן פייגלין: אם החלטתם כלפי עצמכם להחמיר בעניין הזה ולאפשר לאויב במקרה הזה להתגודד, להשמיע את קריאות הקרב שלו ורק כאשר הוא יניף את הסכין להיות שם, אז גם שם אתם לא תהיו.
משה זלמן פייגלין: חייבים להתייחס לסיטואציה.
נסים זאב: הנושא מחולק לשניים.
נסים זאב: יש את האיסור ההלכתי שאסור ליהודים לעלות להר הבית.
יהודה גליק: היה פה רב ראשי שאמר שמותר.
נסים זאב: זה דעת גדולי ישראל - הרב עובדיה, הרבנים הראשיים.
נסים זאב: בין זה לבין ההפקרות ששוררת בהר הבית - - אנחנו מדברים על סטטוס קוו.
נסים זאב: מה זה סטטוס קוו?
נסים זאב: תראו בעזה מה קורה.
נסים זאב: יש סטטוס קוו.
נסים זאב: עוטף עזה כבר רגיל בשגרת חיים לחטוף את הטילים ואת הרקטות.
נסים זאב: זה נקרא סטטוס קוו.
נסים זאב: אנחנו התרגלנו למצב שיכולים לזרוק כיסאות, יכולים לזרוק גרזנים על מתפללים, כאשר אנחנו רק סוגרים את הדלתות ובזה אנחנו יוצאים ידי חובה.
נסים זאב: תפקידה של משטרת ישראל זה בנושא ההרתעה.
נסים זאב: אם המוסלמים שבאים להתפלל שם יקבלו עונש קולקטיבי – - כשאני אומר קולקטיבי אני לא מתכוון לבתי סוהר, אני מתכוון לכך שלפחות ידעו שמספר ימים אין תפילות בהר הבית.
מירי רגב: אני רוצה לפתוח ולהגיד שוב שאני מאוד מאוד מעריכה את עבודת המשטרה, את המאמצים שנעשים כדי לאפשר ליהודים לעלות להר הבית.
מירי רגב: עם זאת, הערכת מצב ושמירה על סדר ציבורי זה לא עלה תאנה של המשטרה, כי אחרת לא היינו נכנסים לעזה כי החיילים אמורים להיהרג שם.
מירי רגב: אולי גם לא הייתה מדינה, כי כדי לבנות מדינה חיילים נהרגים.
מירי רגב: אם נשמור על סדר ציבורי שיהודים לא יעלו לשם, זה יהיה אחלה סדר ציבורי.
מירי רגב: יהודים לא ייפגעו, מוסלמים לא ייפגעו, רק המוסלמים יעלו על ההר.
מירי רגב: זה אחלה דבר.
מירי רגב: לא בשביל זה קיימת המשטרה.
מירי רגב: המשטרה קיימת כדי לשמור שהנחיות הממשלה יבואו לידי ביטוי.
מירי רגב: אם החלטת הממשלה אומרת שיהודים יעלו להר בין שעה כזאת לשעה כזאת, התפקיד שלך לדאוג שזה יקרה עם סדר ציבורי.
מירי רגב: בזה שתגיד הערכת מצב והם לא עולים לא עשית כלום.
מירי רגב: הערכת מצב, בעיני, זה עלה תאנה.
מירי רגב: אתם חייבים לדאוג שיהודים יוכלו לעלות להר הבית.
מירי רגב: זה לא יקרה בטוב, זה יקרה ברע.
מירי רגב: אנחנו הולכים לשם.
מירי רגב: ברמה האישית אין לי שום עניין לעלות להר הבית.
מירי רגב: להתפלל אני יכולה בשקט ובכל מקום.
מירי רגב: אני מעלה את עיני לשמיים ומבקשת.
מירי רגב: אני לא צריכה לעלות להר הבית.
מירי רגב: למי שרוצה לעלות להר הבית צריך לאפשר לעלות.
מירי רגב: המציאות הנוכחית של היום שיהודי לא יכול לעלות להר הבית כי המקוננות מתחילות והילדים מתחילים לצעוק, יביא לאיזה שהוא חיכוך שבסוף יעלה לכולנו יותר יקר.
מירי רגב: למה זה יעלה יותר יקר?
מירי רגב: כי לא מצאנו את הפתרון הנכון.
מירי רגב: מי צריך למצוא את הפתרון הנכון?
מירי רגב: דווקא אתם צריכים לבוא לממשלה ולהמליץ מה הפתרון הנכון.
מירי רגב: לא מאוחר לעשות את זה היום.
מירי רגב: אני אבקש לשמוע את חוות דעתו של שי ניצן אם יכולה להיות התקהלות של אנשים במסגד שזורקים אבנים על המשטרה והכל כאילו כלום לא קרה.
מירי רגב: כן לסגור את ההר, כן לתאם את זה עם ירדן אם צריך.
מירי רגב: אני לא רוצה להפיל את מלך ירדן.
מירי רגב: כן לשאול את מלך ירדן אם הוא מוכן שיירו על השוטרים שלו, אם הוא מוכן שיזרקו אבנים על השוטרים שלו.
מירי רגב: אם הוא מוכן, גם אנחנו מוכנים.
מירי רגב: אם הוא לא מוכן, שייתן לנו גיבוי.
מירי רגב: סוגרים את ההר פעם, פעמיים, שלוש.
מירי רגב: בפעם הרביעית מבינים.
מירי רגב: לא מבינים במוח, יבינו בכוח.
מירי רגב: המציאות שראיתי שם היא מציאות בלתי אפשרית.
מירי רגב: היא נוצרת כתוצאה מזה שאין דרך מבצעית נקודתית שאומרת שאנחנו חותרים למגע, שאנחנו ניישם את החלטת הממשלה ונשמור על סדר ציבורי.
מירי רגב: אני רוצה שגם מוסלמים וגם יהודים יוכלו להתפלל בהר הבית.
מירי רגב: כל אחד במקום הקדוש לו.
מירי רגב: אני לא רוצה להיכנס למסגד אל-אקצא, אף אחד מהיהודים לא רוצה להיכנס למסגד אל-אקצא.
מירי רגב: הוא רוצה לעלות לרחבה.
מירי רגב: זה מה שהוא רוצה.
מירי רגב: המוסלמים מצליחים.
מירי רגב: כל פעם שאנחנו עולים והם מתפרעים, מוציאים את היהודים.
מירי רגב: הם אומרים, וואלה, שיחקנו אותה.
מירי רגב: אנחנו חייבים למצוא דרך אחרת, להגיד, אתם תהיו וגם היהודים יהיו.
מירי רגב: את הדרך הזאת אתם צריכים למצוא, כי אם אתם סוגרים את ההר רק ליהודים, לא עשינו בזה כלום.
מירי רגב: צריך לסגור את ההר גם ליהודים וגם למוסלמים.
מירי רגב: כשיש התפרעות כזאת מהמסגד על השוטרים, סוגרים את ההר לכולם עד שהם יצאו מהמסגד ונראה מה עושים עם האנשים, אחרת לא נצליח להביא לידי ביטוי את הסדר הציבורי ואת החלטת הממשלה להעלות את היהודים להר הבית.
מירי רגב: בסוף יכפו עלינו החלטות הרבה יותר קשות.
מירי רגב: אני רוצה לקבל תשובות על כמה דברים לקראת הדיון שנערוך.
מירי רגב: אני מקווה שאני לא אצטרך לעשות כאן דיון בין ראש השנה, יום כיפור וסוכות, מתוך הבנה שהמשטרה תעשה כל מה שניתן שהיהודים יעלו להר הבית בחגים שלהם.
מירי רגב: אנחנו מכבדים את הרמדאן ומאפשרים להם לעלות.
מירי רגב: אין לי שום בעיה עם זה.
מירי רגב: אני רוצה שהם יתפללו ויעשו את החגים שלהם בשקט ובכיף, אבל אני רוצה שהם לא יפריעו לנו.
מירי רגב: אני רוצה שיהודים לא יפריעו לערבים וערבים לא יפריעו ליהודים.
מירי רגב: הלוואי ויכולנו להגיע להסדרים שיש במערת המכפלה.
מירי רגב: יכול להיות שאם לא תהיה ברירה, לזה יגיעו בסוף.
מירי רגב: עכשיו הכל נפיץ.
מירי רגב: אי אפשר לקחת את הנפיצות הזאת של הר הבית ולהפוך אותה להערכת מצב שלא מאפשרת ליהודים לעלות להר הבית.
מירי רגב: אני מקווה שאני לא אצטרך לעשות דיון בין ראש השנה - -
יהודה גליק: יש איזה חג מוסלמי באותה תקופה?
<אביעד ויסולי: עיד אלאצ'חא זה בתחילת אוקטובר.
מירי רגב: אני מקווה שאני לא אעשה על זה דיון נוסף.
מירי רגב: המדיניות היא לאפשר ליהודים לעלות להר הבית כל הזמן, בוודאי בחגים כשאנשים בחופשה.
מירי רגב: לא שיגיעו קבוצות של ילדים ונשים מכל הארץ, יעמדו שעות ובסוף לא יכניסו אותן כי כמה מקוננות החליטו לעשות רעש.
מירי רגב: המשטרה לא רוצה לריב עם המקוננות.
מירי רגב: זה לא עניין שהמשטרה רוצה או לא רוצה.
מירי רגב: המשטרה צריכה לקחת את כל המקוננות, להוציא אותן החוצה ולהעלות את היהודים.
מירי רגב: אתם רוצים להיות על ההר?
מירי רגב: תשמרו על שקט.
מירי רגב: אתם לא רוצים לשמור על שקט?
מירי רגב: אתם רוצים אלימות?
מירי רגב: תצאו החוצה.
מירי רגב: זה מה שצריך לעשות, אחרת לא נתקדם עם העניין הזה.
מירי רגב: אחד, ההיערכות שלכם לקראת עליית יהודים להר הבית בחגי תשרי.
מירי רגב: הדבר השני הוא עניין ההפרדה, נקודות החיכוך.
מירי רגב: נכון שהר הבית הוא מקום גדול, אבל הוא לא עד כדי כך גדול.
מירי רגב: אתה יכול להחליט באיזה מסלולים עובר הסיור.
מירי רגב: באותם מסלולים שמים חיץ .
מירי רגב: אלו שיורקות ירקו על הגדר כי לא יהיה שם יהודי שהן יוכלו לירוק עליו.
מירי רגב: אז נמנע את אותו חיכוך שגם המשטרה צריכה להיות בפנים ולך תוציאו את כולם.
מירי רגב: זה חיכוך מיותר.
מירי רגב: הדבר השלישי זה השעות.
מירי רגב: אם בצהריים זו התפילה של המוסלמים – אנחנו לא רוצים להפריע למוסלמים להתפלל, אנחנו רק רוצים שיהודים יעלו להר הבית - תביאו שעות שבהן המוסלמים לא מתפללים.
מירי רגב: אז לא יהיה שם קהל כל כך גדול.
מירי רגב: אז היהודים יוכלו לעלות בשעות יותר נוחות.
מירי רגב: זה לא משנה ליהודים אם הם יעלו ב-07:00 בבוקר.
מירי רגב: הם הרי לא יכולים להתפלל על ההר.
מירי רגב: מבחינת היהודים זה לא משנה.
מירי רגב: תגידו לו מתי הוא יכול לעלות, רק שיעלה בשקט בלי שיפריעו לו.
מירי רגב: כשהמוסלמים יסיימו להתפלל ויצאו, רק אז יגיעו היהודים.
מירי רגב: תראו, צריך למצוא לזה פתרון.
מירי רגב: אני מכירה את היכולת שלי לזהות נושאים שאני לא מרפה מהם.
מירי רגב: זה לא בגלל שאני רוצה לעשות דווקא, אלא בגלל שאני מאמינה בצדקת הדרך הזאת.
מירי רגב: זה אחד הנושאים שאני מאמינה בצדקת הדרך הזאת.
מירי רגב: בקטע הטקטי – תעזבו את הקטע המדיני – אתם יכולים למצוא לזה פתרונות, אם בשעות, אם בדרך של הפרדה.
מירי רגב: עובדה שהיה שר אמיץ אחד, השר צחי הנגבי, שנתן הנחיה והמשטרה עשתה.
מירי רגב: השמיים לא נפלו.
מירי רגב: תעשו מהניסיון שלכם את אותו דבר.
מירי רגב: לא כדי לגמור את הקדנציה בשלום בירושלים, אלא כדי לבצע את הנחיות הדרג הממשלתי.
יהודה גליק: אולי שההנחיה תהיה גם לדרג המדיני.
מירי רגב: הנושא של ההפרדה ושל השעות יעלה כסיכום.
מירי רגב: אם אני אראה שבראש השנה וביום כיפור העליות להר לא נעשו כראוי, אני אעשה בין לבין דיון לקראת סוכות.
מירי רגב: אני מקווה לא לעשות את זה.
מירי רגב: אם לא תהיה ברירה, אני אעשה דיון לקראת סוכות.
מירי רגב: את הדיון עם השר אני רוצה בנובמבר.
מירי רגב: השר צריך לבוא.
מירי רגב: הוא הבטיח להתייחס למסקנות של ועדת המשנה.
מירי רגב: אני לדיון הזה אבקש את פרקליט המדינה.
מירי רגב: נראה אותו גם פה מידי פעם.
מירי רגב: שיבוא שי ויגיד לנו – אנחנו נראה לו את הסרטים – אם זה נראה לו הגיוני שככה מתנהגים בהר כלפי שוטרים ואם במקום אחר בעולם זאת היכולת שלנו להגיד שככה מתנהגים לשוטרים.
מירי רגב: אין מדינה בעולם שתאפשר להתנהג ככה לשוטריה.
מירי רגב: גם אנחנו לא נאפשר.
מירי רגב: ההיפך הוא נכון.
מירי רגב: אני לא רוצה להגיד מה קורה לאותם אנשים שמתנהגים ככה לשוטרים במדינות אחרות.
<קריאה: אני לא מבינה איך לא התיזו מים ממזמן על כל אלה כמו במדינה אחרת.
מירי רגב: עם שגריר ירדן אני אקיים דיון בנפרד.
מירי רגב: אני אעשה איתו פגישה בנפרד.
מירי רגב: המצב הזה יוביל אותנו למצב שכולנו נשלם מחיר יקר יותר.
מירי רגב: צריך להגיע למצב שכל אחד יוכל להתפלל במקום הקדוש לו, בין אם זה נוצרי, דרוזי או יהודי.
מירי רגב: יהודים לא רוצים להיכנס למסגד אל- אקצא, אין להם עניין להיכנס למסגד אל-אקצא.
מירי רגב: הם רוצים להיכנס לרחבת הר הבית.
מירי רגב: אם נעשה את זה נכון ותהיה יד חזקה ואכיפה, זה יקרה.
מירי רגב: אם לא תהיה יד חזקה ולא תהיה אכיפה, אוזלת היד של המשטרה תביא אותנו לבעיה בסדר ציבורי.
מירי רגב: חברים, שיהיו בשורות טובות.
מירי רגב: חברים, אני רוצה לפתוח את הדיון בנושא בית יהונתן, משה ימשיך את זה אחרי.
מירי רגב: עיריית ירושלים כאן?
מירי רגב: הנושא של מזרח ירושלים, כל הדרך להר הזיתים והנושא הביטחוני – נקיים סיור בעזרת השם בכל המקומות האלה, כולל דיון אחר כך עם המשטרה בעניין הזה.
מרדכי יוגב: באיזה תאריך?
מירי רגב: לא זוכרת, זה כבר נקבע.
<אבשלום פלד: 11 בספטמבר.
מירי רגב: 11 בספטמבר.
מירי רגב: יהיה שם כמובן מפקד מרחב קדם, נדבר על התקציבים, על כמה תקציבים הממשלה, - -
<אבשלום פלד: זה תאריך מיוחד, 11 בספטמבר.
מירי רגב: - - ונראה שם את התקנים וכל מה שזה אומר.
מירי רגב: גם ראש עיריית ירושלים כנראה יגיע לסיור הזה, גם נציג משרד השיכון, ונראה איך אנחנו מטפלים ברמה המערכתית של כל תפיסת הביטחון במזרח ירושלים, כי הרי לא יכול להיות שכל מי שעולה להר-הזיתים יחטוף כל הזמן אבנים.
מירי רגב: וזה לא רק בהר-הזיתים, בכלל, המציאות במזרח ירושלים היא מציאות מורכבת שצריך למצוא לה פתרון.
מירי רגב: הדיון הזה נולד – כולם חושבים שמתי דן כל היום דוחף אותי לדיונים על בית יהונתן, אז לא.
מירי רגב: הלכתי לשבעה בקריית-ארבע, השבעה של רב-סרן בנייה, זיכרונו לברכה, כדי לחזק את המשפחה, ושם נפגשתי עם טליה, אחותו של בנייה שגרה בבית יהונתן.
מירי רגב: היא בהיריון, והיא סיפרה לי שהיא לא מסוגלת לנוע בבית יהונתן.
מירי רגב: כי הג'יפ שיש לה בבית יהונתן, אישה בהיריון עם כל זה, לא יכולה לעלות עליו.
מירי רגב: גם ההורים והסבא והסבתא לא יכולים לבוא ולעלות לג'יפ הזה.
מירי רגב: באו ממשרד השיכון וקנו רכב גדול לבית יהונתן, ועכשיו הרכב הזה לא יכול לנסוע בבית יהונתן.
מרדכי יוגב: סובה.
מירי רגב: סובה.
מירי רגב: הרכב הזה לא יכול לנסוע בבית יהונתן, ולמה הוא לא יכול לנסוע בבית יהונתן?
מירי רגב: כי כל הכבישים שם הם כבישים צרים.
מירי רגב: מצד שני, ראש העיר אומר: למה אאשר את הרכב הזה?
מירי רגב: אני רוצה לאשר תב"ע מלאה לבית יהונתן, לא רק לבית יהונתן, בכלל לכל הנושא של סילוואן הדרומית.
מירי רגב: אני רוצה, אישרתי את זה בוועדה מקומית באפס מתנגדים.
מירי רגב: כרגע זה תקוע בוועדה מחוזית.
מירי רגב: מה, אתם רוצים שאטפל רק בבית יהונתן?
מירי רגב: יגידו לי: למה אתה מטפל דווקא רק בבית יהונתן?
מירי רגב: אנחנו היום צריכים למצוא פתרון לנושא הרכב הזה, זה הנושא.
מירי רגב: המשטרה תתייחס לזה, עיריית ירושלים תתייחס לזה, מתי דן, משרד השיכון, וחברי פייגלין ימצא את הפתרון הנכון כדי לתת לזה מענה.
מירי רגב: אני אומרת לכם שוב, צריך ללכת לפתרון כולל בעניין של מזרח ירושלים בעניין של התב"ע במזרח ירושלים ובעניין של הבנייה.
מירי רגב: להכשיר שם את השרץ של כולם, גם היהודים וגם הערבים, לטפל בזה כבר, גם בבית-כנסת של התימנים וכל מה שקשור שם למזרח ירושלים.
מירי רגב: מצד שני, צריך גם לשמור על ביטחון האזרחים שגרים שם ולא יכולים לנוע שם בלי ההיבט הביטחוני.
מירי רגב: ולכן, צריכים פה למצוא את אותו פתרון.
מירי רגב: אני מציעה שאחרי ידבר גם מתי דן, ואחר כך הגורמים הרלוונטיים.
מירי רגב: אני חייבת ללכת, אני חוזרת, אני פה בכנסת.
מירי רגב: אני סומכת על פייגלין, הוא מבין את החשיבות של העניין הזה.
משה זלמן פייגלין: כן, אנחנו גם צריכים לעשות את העבודה שלנו.
משה זלמן פייגלין: בבקשה, מתי, תציג את עצמך והתחל לשטוח את טיעוניך.
<דן מתתיהו: קודם כול תודה.
<דן מתתיהו: אני מדבר פה גם בשם טליה, שמירי פגשה אותה בשבעה, ואני חושב שאחרי זה כדאי שאחד התושבים בבית יהונתן יציג את החוויות שהם עוברים שם כל יום וכל שעה כשהם נכנסים ויוצאים.
<דן מתתיהו: אבל בגדול, משרד השיכון, על-פי החלטת ממשלה, נותן אבטחה למתיישבים בכל מזרח ירושלים.
<דן מתתיהו: היה בג"ץ של כל מיני ארגוני שמאל וערבים שניסו לבטל את החלטת הממשלה, ובית-המשפט העליון החליט שמשרד השיכון ימשיך במדיניות הזו, וככה זה קורה.
משה זלמן פייגלין: סתם לצורך סקרנות, למה משרד השיכון?
משה זלמן פייגלין: למה לא משרד הביטחון?
משה זלמן פייגלין: למה לא המשטרה?
<דן מתתיהו: זה נושא שגם בג"ץ נדרש, והוא קיבל את זה כי בשעתו משרד השיכון היה גם גורם מיישב.
<דן מתתיהו: היה לו תקציב לרכישות במזרח ירושלים, מה שנפסק כבר, ואז הוא לקח על עצמו גם את הנושא של האבטחה, אז הוא נשאר עם הנושא הזה וזה מקובל על כל הגורמים הממלכתיים: שב"כ, משטרה, כולם שמחים על המבנה הזה שנוצר.
<דן מתתיהו: ההסעה של המשפחות, ההכנסה שלהן וההוצאה שלהן באמת קשה מאוד.
<דן מתתיהו: ופה זה גם המקום לציין את משרד השיכון, נמצא כאן מיכה מרש, מי שאחראי מטעם משרד השיכון על האבטחה, ומפקד מרחב קדם שאנחנו עובדים אתו – לא רוצה להגיד יום יום, אבל כמעט לילה לילה.
<מיכאל מרש: שעה שעה.
<דן מתתיהו: מדובר על מקרים מאוד מאוד קשים שהיהודים שנוסעים לשם מותקפים בבקבוקי תבערה, בסלעים.
<דן מתתיהו: המשטרה מעמידה כוחות מאוד גדולים כדי לשמור על החיים של היהודים שמיישבים מחדש את כפר השילוח, את כפר התימנים, אבל הכוחות שמוקצים לעניין הזה לא מספיקים, זו שאלה של מדיניות.
<דן מתתיהו: אבל בוא נאמר ככה, עם השוטרים אין לנו שום בעיה, יש לנו בעיה עם המדיניות, אבל זה לא הנושא, ככה היא אמרה.
<דן מתתיהו: עכשיו אנחנו מדברים על דבר מאוד פשוט שאנחנו לא מסוגלים להבין – גם נדמה לי שאין פה נציג מעיריית ירושלים.
<צחי חנוכה: מהביטחון.
<דן מתתיהו: אתה נציג עיריית ירושלים?
משה זלמן פייגלין: את מי אתה מייצג?
<צחי חנוכה: אני ממחלקת הביטחון של העירייה.
<צחי חנוכה: לא קשור לתב"ע שמדובר עליה.
<אבשלום פלד: לא תב"ע.
משה זלמן פייגלין: אין כאן נציג של העירייה?
<דן מתתיהו: אתה עובד עירייה?
<צחי חנוכה: אני עובד עירייה, אבל שוב פעם, זה לא בנושא שמוצג.
משה זלמן פייגלין: אבל הוא מייצג את הפן הביטחוני.
<דן מתתיהו: זה רק מראה על הבעיה שיש לנו פה עם העירייה.
<דן מתתיהו: בקיצור, משרד השיכון החליט - - -
<דוד דהאן: אריה קינג היה ויצא.
<צחי חנוכה: החלפתי את משה דרעי, לצורך העניין, מאגף הביטחון, ולגבי אריה אני לא יודע.
<דן מתתיהו: אריה קינג הוא ממלא-מקום יושב-ראש ועדת הביטחון של העירייה.
<דן מתתיהו: אולי צריכים לשלוח להם צו הבאה?
<דוד דהאן: אריה קינג היה פה כרגע.
<דן מתתיהו: היה, עכשיו יש ישיבה, הוא לא נמצא.
<דוד דהאן: להתקשר אליו?
<דן מתתיהו: כן, תתקשר אליו.
<דן מתתיהו: בקיצור, היינו בקשר עם ראש העיר והסברנו לו את הצורך בהתקנת סובה – משהו מאוד פשוט, מאוד זניח כזה – והתחלנו לעבוד עם מי שאחראי על מזרח ירושלים, דוד קורן העוזר שלו.
<דן מתתיהו: הלכנו ופתחנו תיק היתר בנייה לעשות סובה, כדי שהרכב שמכניס את המשפחות יוכל להסתובב כי יש שם רחוב מאוד צר.
<דן מתתיהו: מכוניות חונות על הצירים, על הצד, ולרכב גדול שמגיע קשה להסתובב, אז הוא נוסע ברברס.
<דן מתתיהו: כשהוא לוקח רברס הוא מסכן את האנשים ואת עצמו ואת כולם.
<דן מתתיהו: הלכנו לפתוח תיק ופתחנו תיק.
<דן מתתיהו: על התיק הייתה חתומה עיריית ירושלים כמבקשת והקדש בן בנבנישתי, שאלה הבעלים של הרכוש היהודים שם מאז 1882, חתמו כבעלי הנכס שמסכימים לבקשת ההיתר שהגישה העירייה.
<דן מתתיהו: והכל התנהל – פתאום נודע לנו שיש בעיה בדרך אגב, וזה קומם אותנו מאוד.
<דן מתתיהו: אנחנו לא מבקשים פה לבנות גורדי שחקים או משהו כזה, מבקשים לסדר סובה שהרכב יסתובב, זה צורכי ביטחון.
<דן מתתיהו: אומר ראש העיר: יש בעיה כוללנית במקרו עם כל כפר השילוח.
<דן מתתיהו: אני חייב לומר שראש העיר דווקא בנושא בית יהונתן היה פה בכנסת, הופיע כמה פעמים, חשב שנעשה עוול כשבזמנו היועץ המשפטי של העירייה הגיש תביעה נגד הבית הזה.
<דן מתתיהו: בסוף הבעיה נפתרה בזה שראש העיר אמר:
<דן מתתיהו: אני אלך לאכוף את החוק על בית יהונתן כמו על כל הכפר, אם יש 650 בתים בכפר הזה ורק לארבע יש היתר בנייה אז אאשר את זה לפי הסדר.
<דן מתתיהו: יש 20,000 צווי הריסה במזרח ירושלים, בית יהונתן לא יהיה הראשון.
<דן מתתיהו: הנושא ירד מסדר-היום.
<דן מתתיהו: אז מה שאנחנו מבקשים – ועל זה פנתה אחת התושבות ליושבת-ראש הוועדה – שהוועדה תתכנס ותורה לעיריית ירושלים לפתוח תיק שהרכב יוכל להסתובב, לא בונים פה כלום.
משה זלמן פייגלין: מה יש שם כרגע?
משה זלמן פייגלין: מה צריך להסיר כדי לייצר את הסובה הזו?
<דן מתתיהו: מה שצריך זה שעיריית ירושלים תחדש - - -
משה זלמן פייגלין: יש איזושהי מפה, איזשהו תצלום, איזה משהו שאפשר לראות על מה מדובר?
<דן מתתיהו: אני חושב שעורך-דין אלדד רבינוביץ - - -
משה זלמן פייגלין: השאלה שלי מאוד פשוטה, מתי, ייצור הסובה הזו כרוך בהסרת – אתה יכול להסביר?
משה זלמן פייגלין: תודה, מתי.
<אלדד רבינוביץ: אני גר בבית יהונתן וקצת התעסקתי עם הסוגיות האלה.
<אלדד רבינוביץ: דבר ראשון, אני צריך לחדד, אנחנו מדברים כאן על היתר תואם תב"ע.
<אלדד רבינוביץ: זאת אומרת, כמו שאמר ראש העיר לגב' רגב, לא מדובר כאן עכשיו על משהו תכנוני שצריך באמת לעשות איזושהי ראייה כוללת.
<אלדד רבינוביץ: יש תב"ע מאושרת לשכונה, זו המדיניות התכנונית, רק צריך להוציא היתר.
<אלדד רבינוביץ: זה דבר מאוד פשוט גם ללא הרבה שיקול דעת, זה משהו שנעשה כמעט אוטומטית.
<אלדד רבינוביץ: מדובר על כביש קיים שבהתאם לחוק הקיים היום, לתב"ע הקיימת כיום, אמור להיות רחב יותר ממה שיש בפועל.
<אלדד רבינוביץ: בפועל צריך להוסיף עוד איזושהי פלטה של שני מטר, זה כל מה שעליו מדובר.
משה זלמן פייגלין: על חשבון מה?
<אלדד רבינוביץ: על חשבון שטח פתוח, בהסכמת הבעלים של השטח הפתוח הזה.
משה זלמן פייגלין: על חשבון שטח פתוח בהסכמת הבעלים עכשיו.
<אלדד רבינוביץ: וזה תואם תב"ע, זאת אומרת, זה כביש סטטוטורי.
<אלדד רבינוביץ: מדובר כאן על השלמה של כביש סטטוטורי, משהו שקיים כיום.
משה זלמן פייגלין: זה יקטין את המדרכה לצד הכביש?
<אלדד רבינוביץ: אין מדרכה בסילוואן.
משה זלמן פייגלין: מה יש לצד הכביש?
<אלדד רבינוביץ: יש שם חניה קטנה והופכים אותה לחניה גדולה, זה הכול.
<מיכאל מרש: אסביר את זה.
<מיכאל מרש: הסובה שאנחנו מדברים עליה זו חניה שנמצאת כרגע בבית יהונתן, ובהמשך שלה בשני מטר קדימה יש מין תהום כזאת.
<מיכאל מרש: מה שהם מדברים זה לשים שני עמודים ולהגדיל את הכביש בעוד שני מטרים, זה כל הסיפור, אין שם איזה - - -
<אלדד רבינוביץ: זה סיפור קטן, זה לא אמור להיות משהו - - -
משה זלמן פייגלין: אתה מחזק את דבריו שלמעשה מדובר כאן בעניין טכני לחלוטין, לא על חשבון אף אחד, לא מכרסם בכלום.
<מיכאל מרש: לא יודע מה זה טכני, אני מספר את זה, אם אנחנו מסתכלים על המקום הזה אנחנו מדברים פה בירידה - לשים שני עמודים ולהגדיל את זה בשני מטרים, ואז הרכב יוכל להסתובב, על זה מדובר.
<אלדד רבינוביץ: חשוב לי להדגיש, אנחנו מדברים עם השכנים שלנו שם.
<אלדד רבינוביץ: אנחנו חיים שם ברחוב ומדברים עם השכנים שלנו, אין לנו יריבות אתם, ואני שומע מאנשים פעם אחרי פעם: תגדילו, אי-אפשר להסתובב.
<אלדד רבינוביץ: כל בוקר בא רכב של נכים שבא להסתובב, הסעות לבתי-ספר, הוא לא מצליח להסתובב, הוא נוסע רברס.
<אלדד רבינוביץ: זה לא קל, זה מאוד קשה לכולם.
<אלדד רבינוביץ: השכנים שלי אומרים לי: תפעלו מול העירייה, הם גם הוציאו מכתבים.
<אלדד רבינוביץ: הזכיר קודם מתי דן את מר דוד קורן שהוא יועץ ראש העיר לענייני ערבים, הוא אמר שגם אליו יש הרבה מאוד פניות.
<אלדד רבינוביץ: מדובר כאן על משהו מאוד פשוט לטובת כולם, זה לא עניין, זה לא עניין תכנוני מאוד מורכב, לא מסובך.
<אלדד רבינוביץ: ובאמת, העירייה הגישה, העירייה חתומה, יש לי כאן את תיק ההיתר חתום בידי העירייה.
<אלדד רבינוביץ: אז מאיזושהי סיבה, אני לא יודע מה, פתאום חזרו בהם, פתאום בעצם עצרו את התכנון הזה, שזה משהו מאוד קטן ופשוט.
משה זלמן פייגלין: תודה, עורך-דין רבינוביץ.
משה זלמן פייגלין: חבר הכנסת.
מרדכי יוגב: אם יש עוד מישהו לשמוע, אני מעדיף לשמוע קודם.
משה זלמן פייגלין: אתה מעוניין לדבר אחרון, בבקשה.
משה זלמן פייגלין: עוד מישהו מהנוכחים רוצה להצטרף לדיון?
משה זלמן פייגלין: למישהו יש משהו להוסיף?
<דן מתתיהו: אני רוצה לומר שפנינו למשטרה.
<דן מתתיהו: אני חושב שהמשטרה לא יכולה לעמוד מהצד בסוגיה מהסוג הזה.
<דן מתתיהו: בגלל שהמשטרה הנחתה, היא המנחה שצריך להיות רכב ממוגן ירי, אז המשטרה צריכה לכתוב מכתב לראש העיר, לוועדת הביטחון של העירייה ולבצע את זה.
<דן מתתיהו: המשטרה פה חייבת לקחת צד.
<דן מתתיהו: אולי זה לא נעים, אבל זה גם לא נעים לחטוף את הסלעים ולא נעים להכניס משפחות במקום.
משה זלמן פייגלין: הסובה לא בדיוק תעצור את הסלעים.
<מתתיהו דן: לא, אגיד ככה - - -
<אלדד רבינוביץ: אפשר יהיה להסתובב בקלות ולצאת, לא צריך לנסוע רברס.
משה זלמן פייגלין: מתי, איזה מכתב?
משה זלמן פייגלין: לא הבנתי מה אמרת.
<דן מתתיהו: יש הנחיה של המשטרה.
<דן מתתיהו: מאחר שהמשטרה זה גוף מנחה של משרד השיכון, יש הנחיה שהכניסה והיציאה לבית יהונתן יהיו ברכב ממוגן ירי.
<אפי חביביאן: מפקד מחוז הקודם זה היה.
<דן מתתיהו: המצב לא השתנה, לצערנו.
<דן מתתיהו: ברגע שאין סובה יש מקרים שנכנסים רכבים לא ממוגני ירי למקום ויש פה סכנה, מסכנים את שלום הציבור.
<דן מתתיהו: המשטרה צריכה להוציא הנחייה.
<דן מתתיהו: הוועדה צריכה, לדעתי, לקרוא למשטרה להתערב בעניין ולהוציא מכתב חריף וחמור לראש העיר על זה שהוא מעכב משיקולים תכנוניים עניין ביטחוני, זה הכול, זה פשוט כל כך.
<אבשלום פלד: אנחנו תומכים בסובה כזאת, זה עניין שהעירייה צריכה להוביל מבחינה עירונית.
משה זלמן פייגלין: כן, אבל לתת לעניין את הנופך הביטחוני, את הזירוז הביטחוני, להציף אל תודעת ראש העיר את הצורך הביטחוני.
<אבשלום פלד: אני לא חושב שיש לנו בעיה עם זה.
<אבשלום פלד: אין לנו בעיה עם זה.
<דן מתתיהו: אין בעיה שמה?
<אבשלום פלד: יושב פה מיכה, יושב פה אפי, אין לנו בעיה עם זה, אני חושב שאנחנו תומכים בזה שיכנס רכב גדול יותר.
<אבשלום פלד: ואני חושב שגם בעבר כשהתייחסנו לדבר הזה, זה דבר שצריך להיות מאושר על-ידי העירייה, אני חושב שגם תמכנו בזה כשישבנו עם העירייה בעניין הזה.
<דן מתתיהו: אפשר להוציא מכתב?
משה זלמן פייגלין: ישנה כאן בקשה שיצא מכתב שמסביר את החשיבות ומאיץ בעירייה, לא רק בצד הביטחוני, להוציא את האישור הזה.
<דן מתתיהו: לחייב, לא יכול להיות שעירייה - - -
<אבשלום פלד: אני יכול להגיד פה שאנחנו כמשטרה ממליצים בפני ראש העיר - אני מוכן גם שנוציא מכתב בעניין הזה.
<אבשלום פלד: אתייעץ עם מפקד המחוז.
<אפי חביביאן: אני לא יודע מה המשמעות מבחינת התושבים, אם זו בעלות של מישהו או לא, מבחינת ההתנגדות של התושבים בקטע הזה, אלא אם כן יגידו אחרת, אני לא יודע.
<דן מתתיהו: איזה תושבים?
<אלדד רבינוביץ: הבעלים חתם על ההיתר.
<אפי חביביאן: לא אמרתי שלא.
<אבשלום פלד: אפי, אתה צודק, מבחינה ביטחונית טהורה אנחנו ממליצים, בהחלט.
<אפי חביביאן: אני בעד.
משה זלמן פייגלין: אתם לא צריכים להתעסק לא עם התב"ע ולא עם - - -
<אפי חביביאן: אני רוצה שהרכב הזה יכנס הרבה יותר בקלות.
<אבשלום פלד: ביטחונית טהורה ודאי.
<אפי חביביאן: שגם הכבישים שם יהיו יותר רחבים, אשמח.
<מיכאל מרש: סליחה, אנחנו מדברים על שני רכבים.
משה זלמן פייגלין: מכתב אך ורק בתחומים שבסמכותכם.
משה זלמן פייגלין: בבקשה, חבר הכנסת.